Škola: OŠ Maria Martinolića, Mali Lošinj šk. g. 2022./2023.

**Hrvatski jezik – kriteriji vrednovanja, praćenja, provjeravanja i ocjenjivanja učenika**

Ime i prezime učiteljice: Eleonora Šintić Russin

▫ **Sastavnice vrednovanja** iz predmeta Hrvatski jezik: hrvatski jezik i komunikacija (A), književnost i stvaralaštvo (B) i kultura i mediji (C) → za zaključnu ocjenu (najmanje *dovoljan* (2)) svaka sastavnica mora biti pozitivno ocijenjena, a ovisi o formativnom (opisno ocjenjivanje) i sumativnom (brojčano ocjenjivanje) vrednovanju tijekom cijele godine (ne po polugodištima); **ne mora** biti aritmetička sredina svih ocjena!

! **OBAVEZNO** nositi sav pribor na nastavu (čitanka, udžbenik, radna bilježnica, bilježnica za praćenje nastave i lektirna bilježnica (na zahtjev nastavnika), pribor za pisanje) → mobiteli zabranjeni tijekom nastave!!! 📵

! bilježnica mora biti uredna, pregledna, čitka, pisana pisanim slovima, s označenim datumom obrade gradiva, potpunim sadržajem te pravopisnom i gramatičkom točnošću; nije dozvoljeno šarati, neprimjereno se izražavati, pisati gradivo iz drugih predmeta, dopisivati se s drugim učenicima; dozvoljeno je crtati (primjereno dobi i temi) te pisati svoje misli i/ili prepisati citate vezane uz gradivo (primjereno) – bilježnica se može pregledati bilo kad tijekom nastavne godine

! učenik se mora držati dogovorenih obrazaca ponašanja (*Pravilnik o kriterijima za izricanje pedagoških mjera*)

▫ **O vrednovanju znanja** (*Pravilnik o načinima, postupcima i elementima vrednovanja učenika u OŠ i SŠ*)

- **usmeno provjeravanje** – na svakom satu bez najave, do 10 minuta po učeniku (ne uvažavaju se isprike za usmeno odgovaranje tijekom školske godine, učenik mora biti spreman svaki sat)

- **pisano provjeravanje** – nakon obrađenih i uvježbanih sadržaja: kratka pisana provjera – do 15 min. (5-minutni, diktati), pisana provjera (ispit znanja) – dulje od 15 min. (1 školski sat), školske zadaće/eseji (ili drugi oblici komunikacijskih tekstova)

▫ **Što kada učenik nije bio u školi kada je zadana domaća zadaća?** Mora se raspitati što je zadano i istu napisati te predati na pregled kada se od njega traži; ne prihvaća se isprika „nije me bilo u školi“ ili „zaboravio sam“ – učenik mora biti odgovoran za svoje znanje i zalaganje

▫ **Što ako je učenik odsutan kada se pisala pisana provjera?** Mora se javiti prvi sat kada je prisutan radi dogovora o usmenoj/pisanoj provjeri. Ako se ne javi, bit će usmeno ispitan poštujući *Pravilnik* (u dogovoru s razrednikom, ovisno o tipu izostanka, može dobiti više vremena za pripremu).

▫ **Što ako** **učenik dobije ocjenu *nedovoljan* (1)?** U roku mjesec dana od priopćenja ocjene ima pravo na ispravak ocjene (pisano ili usmeno, u dogovoru s nastavnikom; u drugome polugodištu ne može se ispravljati gradivo iz prvoga polugodišta)

▫ ***Na pisanoj provjeri znanja 1 bod nedostaje mi za veću ocjenu. Što mogu učiniti?*** Učenik ima mogućnost usmenog odgovaranja za veću ocjenu (samo na satu analize).

▫ **evidencija pisanja domaćih zadaća** u obliku pluseva i minusa (+, - ili +/-) ili opisno (u potpunosti/djelomično/nenapisano), a može se i ocijeniti (jedino uz unaprijed zadane kriterije)

**Prepisivanje? *Ne isplati se!* 😉**

▫ ako se zaboravi bilježnica s domaćom zadaćom, ako je zadaća dokazano prepisana (dva ili više učenika imaju većinu i sve jednako), napisana na satu ili pod odmorom (na dan kada se pregledava), vrednuje se kao nenapisana (o tome će se obavijestiti roditelj/skrbnik, razrednik te stručna služba (pogotovo ako se ponavlja))

▫ ako učenik prepisuje tijekom pisane provjere, vrednuje se negativnom ocjenom, ali ne napušta učionicu; pokuša li učenik prepisanu zadaću, lektiru ili bilo koji uradak predstaviti kao svoj, iz istoga će dobiti negativnu ocjenu, a o tome će se obavijestiti roditelj/skrbnik, razrednik, ravnatelj te stručna služba

▫ utvrdi li se da su zadatci iz lektire prepisani (s interneta ili od druge osobe) ili su pisani uz pomoć druge (odrasle) osobe, vrednovat će se negativnom ocjenom; zaboravi li se lektirna bilježnica na sat zajedničke obrade, negativno će se ocijeniti, a ispravak je moguć jedino usmenim odgovaranjem sljedeći sat

▫ Za svaki oblik pisanoga komunikacijskoga teksta i usmenoga stvaralaštva, kao i za pisane provjere, učenici će biti upoznati s **kriterijima i načinima vrednovanja**; dobit će smjernice za lektire i domaće zadaće

📚 **Književno djelo za cjelovito čitanje (lektira)**: dvije obvezne i šest po izboru nastavnika

\* **Vrednovanje lektire:** zadatci prije čitanja (na početku mjeseca) uz kreativne zadatke s kriterijima vrednovanja; na satu zajedničkoga čitanja i zajedničke interpretacije (krajem mjeseca): zadatci nakon čitanja, problemski zadatci za rad u skupini, nastavni listić s pitanjima otvorenoga tipa, aktivnost učenika... → zbrojem ocjena upisuje se jedna u rubriku (na taj način bit će ocijenjene najmanje četiri lektire)

**Potpis roditelja/skrbnika, datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**